**D I S P O Z I Ț I A**

**nr. 513 din 17 noiembrie 2021**

**privind aprobarea comisiei de concurs/examen și a comisiei de soluționare a contestațiilor pentru ocuparea** **unui post vacant pe durată nedeterminată,** **cu normă întreagă,** **de medic primar confirmat în specialitatea radiologie și imagistică medicală la Spitalul Clinic de Pneumoftiziologie ”Leon Daniello ”Cluj-Napoca**

Președintele Consiliului Județean Cluj,

Văzând referatul nr. 41390 din 16.11.2021 al Compartimentului Managementul Unităților de Asistență Medicală, prin care se propune aprobarea comisiei de concurs/examen și a comisiei de soluționare a contestațiilor pentru ocuparea unui post vacant pe durată nedeterminată, cu normă întreagă, de medic primar confirmat în specialitatea radiologie și imagistică medicală în cadrul Laboratorului de radiologie și imagistică medicală la Spitalul Clinic de Pneumoftiziologie ”Leon Daniello” Cluj-Napoca,

Având în vedere :

* adresa Spitalului Clinic de Pneumoftiziologie ”Leon Daniello” Cluj-Napoca nr. 576 din 21.07.2021, înregistrată la Consiliul Județean Cluj sub nr. 27879 din 29.07.2021, prin care s-a solicitat aprobarea scoaterii la concurs a unui post vacant pe durată nedeterminată, cu normă întreagă, de medic primar confirmat în specialitatea radiologie și imagistică medicală din cadrul Laboratorului de radiologie și imagistică medicală, prin publicare în revista ”Viața Medicală”;
* adresa Spitalului Clinic de Pneumoftiziologie ”Leon Daniello” Cluj-Napoca nr. 861 din 01.11.2021 înregistrată la Consiliul Județean Cluj sub nr. 39536 din 02.11.2021 prin care s-a solicitat desemnarea reprezentantului Consiliului Județean Cluj în comisia de concurs/examen constituită pentru ocuparea unui post vacant pe durată nedeterminată, cu normă întreagă, de medic primar confirmat în specialitatea radiologie și imagistică medicală din cadrul Laboratorului de radiologie și imagistică medicală ;
* adresa Spitalului Clinic de Pneumoftiziologie ”Leon Daniello” Cluj-Napoca nr. 883 din 10.11.2021 înregistrată la Consiliul Județean Cluj sub nr. 41140 din 15.11.2021 prin care s-a propus componența comisiei de concurs/examen și componența comisiei de soluționare a contestațiilor pentru ocuparea unui post vacant pe durată nedeterminată, cu normă întreagă, de medic primar confirmat în specialitatea radiologie și imagistică medicală din cadrul Laboratorului de radiologie și imagistică medicală;

 Luând în considerare:

* art. 3 alin. (2) din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;

În conformitate cu prevederile:

* art. 191 alin. (1) lit. f) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Legii nr. 95/2006, privind reforma în domeniul sănătății, republicată, cu modificările și completările ulterioare;
* Ordinului ministrului sănătății nr. 869 din 9 iulie 2015 pentru aprobarea metodologiilor privind organizarea și desfășurarea concursurilor de ocupare a posturilor de medic, medic dentist, farmacist, biolog, biochimist și chimist din unitățile sanitare publice, precum și a funcțiilor de șef de secție, șef de laborator și șef de compartiment din unitățile sanitare fără paturi, respectiv a funcției de farmacist-șef în unitățile sanitare publice cu paturi, cu modificările și completările ulterioare;
* Hotărârii Consiliului Județean Cluj nr. 174/2018 pentru aprobarea Structurii organizatorice, a Organigramei, a Statului de funcții și a Regulamentului de organizare și funcționare pentru Spitalul Clinic de Pneumoftiziologie ”Leon Daniello” Cluj-Napoca, cu modificările ulterioare;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ;

**DISPUNE:**

**Art. 1.** Se aprobă constituirea comisiei de concurs/examen pentru ocuparea unui post vacant pe durată nedeterminată, cu normă întreagă, de medic primar confirmat în specialitatea radiologie și imagistică medicală la Spitalul Clinic de Pneumoftiziologie ”Leon Daniello” Cluj-Napoca, în următoarea componență:

**PREȘEDINTE:**

Conf. dr. Feier Diana-Sorina - medic primar în specialitatea radiologie și imagistică medicală la Clinica de Radiologie și imagistică medicală Cluj-Napoca;

**MEMBRI:**

Șef lucrări dr. Lebovici Andrei - medic primar în specialitatea radiologie și imagistică medicală la Clinica de Radiologie și imagistică medicală Cluj-Napoca ;

Dr.Brumboiu Ioan-Adrian - medic primar în specialitatea radiologie și imagistică medicală, la Clinica de Radiologie și imagistică medicală Cluj-Napoca desemnat de Colegiul Medicilor Cluj;

**OBSERVATORI:**

Ștefan Letiția-Maria - consilier în cadrul Compartimentului Managementul Unităților de Asistență Medicală, reprezentantul Consiliului Județean Cluj ;

Dr. Tănase Adriana - medic primar igienă, reprezentantul Direcției de Sănătate Publică a Județului Cluj;

**SECRETAR:**

Dr. Ruța Maria-Victoria - medic specialist în specialitatea pneumologie la Spitalul Clinic de Pneumoftiziologie ”Leon Daniello” Cluj-Napoca ;

**Art. 2.** Se aprobă constituirea comisiei de soluționare a contestațiilor pentru ocuparea unui post vacant pe durată nedeterminată, cu normă întreagă, de medic primar confirmat în specialitatea radiologie și imagistică medicală la Spitalul Clinic de Pneumoftiziologie ”Leon Daniello” Cluj-Napoca, în următoarea componență:

**PREȘEDINTE:**

 Conf. dr. Man Milena -Adina - director medical, Spitalul Clinic de Pneumoftiziologie ”Leon Daniello” Cluj-Napoca;

**MEMBRI:**

Dr. Precup Dorel - medic primar în specialitatea radiologie și imagistică medicală la Spitalul Clinic de Pneumoftiziologie ”Leon Daniello” Cluj-Napoca ;

Dr. Bursașiu Eugen - medic primar în specialitatea radiologie și imagistică medicală la Institutul Inimii de Urgență pentru boli cardiovasculare ”Niculae Stăncioiu” Cluj-Napoca desemnat de Colegiul Medicilor Cluj;

**SECRETAR:**

Dr. Ruța Maria-Victoria - medic primar medic specialist în specialitatea pneumologie la Spitalul Clinic de Pneumoftiziologie ”Leon Daniello” Cluj-Napoca;

**MEMBRU SUPLEANT:**

Dr. Ciortea Cristiana - medic primar specialitatea radiologie și imagistică medicală, la Clinica de Radiologie și imagistică medicală Cluj-Napoca;

**Art. 3.** Cu punerea în aplicare și ducerea la îndeplinire a prevederilor prezentei dispoziții se încredințează Compartimentul Managementul Unităților de Asistență Medicală din cadrul Direcției Juridice a Consiliului Județean Cluj, Spitalul Clinic de Pneumoftiziologie ”Leon Daniello” Cluj-Napoca, precum și persoanele nominalizate la art. 1 și art. 2..

**Art. 4.** Prezenta dispoziție se comunică, prin e-mail, Compartimentului Managementul Unităților de Asistență Medicală din cadrul Direcției Juridice, Spitalului Clinic Pneumoftiziologie Cluj-Napoca, persoanelor nominalizate la articolele 1 și 2, precum și Prefectului Județului Cluj.

 **CONTRASEMNEAZĂ:**

 **PREŞEDINTE SECRETAR GENERAL AL JUDEŢULUI**

Alin Tișe Simona Gaci